Margių tvenkinys
Margių tvenkinys – tvenkinys Lietuvoje, Vilniaus rajone, 1,5 km į šiaurės rytus nuo Kalvelių. Sudarytas užtvenkus Vilnios upę (Neries intakas) 60,9 km nuo jos žiočių. Tvenkinio ilgis rytų-vakarų-šiaurės kryptimi – 1,71 km, plotis – iki 0,19 km. Altitudė 165,5 m. Tvenkinio krantai žemi, užpelkėję. Tvenkinį supa Kenos ir Medžioklės miškai. Išteka Vilnia ir 2 kanalai, kurie tiekia vandenį virtinei pasroviui esančių žuvininkystės ūkio tvenkinių. Tvenkinys įrengtas 1972 m. Iki 1994 m. priklausė valstybiniam Margių žuvininkystės ūkiui, vėliau privatizuotas.